De skiftende forklaringer fra de tiltalte i Kvissel-drabet fortsætter under afhøringen af den nu 29-årige mand.

I dagene efter Kvissel-drabet i oktober sidste år kom der flere modstridende oplysninger fra de tiltalte. Og den tendens ser lige nu ud til at fortsatte i Retten i Hjørring, hvor de to sidder tiltalt for drabet på den 40-årig mor til pigen. Der er lige nu pause i afhøringen af den 29-årige herboende iraker, som er tiltalt for sammen med en 16-årige pige at slå pigens mor ihjel. Men lige inden frokost begyndt anklager Karina Schou at udspørge den 29-årige mand. Det er kommet frem, hans DNA ikke er fundet på mordvåbenet, en 20 cm lang køkkenkniv. Til gengæld er moderens blod fundet på hans skjorte. Det kom frem, at pigen lærte den 29-årige mand at kende gennem mandens fætter. Han benægtede først at være kærester med pigen men blot venner. Det retter han senere til, at de var kærester og så hinanden nærmest dagligt. Afhøringen af manden fortsætter efter frokostpausen. FØLG SAGEN LIVE HER.